Aleksa Gulbe
Aleksa Gulbe (dzimusi 2000. gada 5. februārī Rīgā) ir latviešu basketboliste, spēlē spēka uzbrucējas un centra pozīcijā. Bijusi visu vecumu Latvijas jaunatnes basketbola izlašu dalībniece, bet šobrīd ir Latvijas sieviešu izlases spēlētāja. 2024. gadā A. Gulbe pārstāv Ungārijas klubu Miškolcas "Diosgyori VTK", bet iepriekš divas sezonas spēlēja Spānijā un četras sezonas NCAA Indiānas Universitātes komandā "Hoosiers". A. Gulbe spēlē arī 3x3 basketbolu, kur ir bijusi Latvijas izlases sastāvā. A. Gulbe ir dzimusi basketbolistu ģimenē. Viņas tēvs Mareks Bajārs ir bijis basketbolists un treneris, māte Zanda Gulbe arī spēlējusi basketbolu augstākajā līmenī, pārstāvot arī TTT.